
Αρ. Φύλλου 1570 


22 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης και συμπλήρωσης των διατά¬ 
ξεων του οργανισμού του κοινωφελούς ιδρύματος 
με την επωνυμία "ΦΙΛΑΝΘΡΩΠΙΚΟ ΙΔΡΥΜΑ ΛΕΩΝΙ¬ 
ΔΑ Γ.ΚΑΤΕΡΙΝΗ", που κυρώθηκε με το από 19 Νο¬ 
εμβρίου 1999 Προεδρικό Δ/γμα (ΦΕΚ 2196/31-12- 

1999 τ.Β'). 1 

Καθορισμός αποζημίωσης των πληγέντων από τις 
πλημμύρες της 8ης Νοεμβρίου 1999 σε περιοχές 

του Νομού Λακωνίας. 2 

Σύσταση ομάδας ελέγχου για τη διενέργεια ελέγχου 
στο Ε.Π. "Ανάπτυξη του Τομέα Γεωργίας" 

ΚΑΝ(ΕΟΚ) 951/97 (πρώην 866/90). 3 

Προμήθεια και χρήση (50) κινητών τηλεφώνων για τις 

ανάγκες του ΣΔΟΕ.». 4 

Ορισμός της εξεταστέας ύλης του Β' κύκλου των Εσπε¬ 
ρινών ΤΕΕ για τα Νέα Ελληνικά και τα Μαθηματικά. 5 
Όροι και προϋποθέσεις για τη διατήρηση θέσεων ερ¬ 
γασίας σε ■ Ξενοδοχειακές Επιχειρήσεις ετών 2000 


- 2001 ". 6 

Οικονομική ενίσχυση των οδηγών επιβατικών αυτ/των 
δημόσιας χρήσης για τις γιορτές των Χριστουγέν¬ 
νων και του Νέου Έτους. 7 

Συγκρότηση Διοικητικού Συμβουλίου της Ανώνυμης 
Εταιρείας με την επωνυμία «Αθηναϊκό Πρακτορείο 
Ειδήσεων ΑΈ». 8 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης και συμπλήρωσης των διατάξεων 
του οργανισμού του κοινωφελούς ιδρύματος με την 
επωνυμία "ΦΙΛΑΝΘΡΩΠΙΚΟ ΙΔΡΥΜΑ ΛΕΩΝΙΔΑ Γ.ΚΑ- 
ΤΕΡΙΝΙΤ,που κυρώθηκε με το από 19 Νοεμβρίου 1999 
Προεδρικό Δ/γμα (ΦΕΚ2196/31-12-1999τ.Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ.3822/3-12-1999 πράξη της συμβολαιογρά¬ 
φου Αθηνών Βικτωρίας Παπαευαγγέλου - Παπακωνστα¬ 


ντίνου, με την οποία ο Λεωνίδας Κατερίνης συνέστησε 
κοινωφελές ίδρυμα με την επωνυμία "ΦΙΛΑΝΘΡΩΠΙΚΟ 
ΙΔΡΥΜΑ ΛΕΩΝΙΔΑ Γ. ΚΑΤΕΡΙΝΗ" και με έδρα την Αθήνα. 

2. Το από 19-11-1999 Προεδρικό Δ/γμα, με το οποίο 
εγκρίθηκε η σύσταση του παραπάνω ιδρύματος και κυ¬ 
ρώθηκε ο οργανισμός του (ΦΕΚ 2196/21-12-1999 τ.Β'). 

3. Τις από 17-5-1999 και 30-10-2000 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθμ.6540/6-10-2000 πράξη της συμβολαιογρά¬ 
φου Αθηνών Στρατηγούλας Κασκαβέλη-Πεχλιβανίδου, 
με την οποία προτείνεται η τροποποίηση και συμπλήρωση 
των διατάξεων του οργανισμού του. 

5. Τις διατάξεις των άρθρων: α) 95 και 98 του 
Α.Ν.2039/39 β) 101 & 110 του Εισαγωγικού Νόμου του 
Αστικού Κώδικα. 

6. Την αριθμ.1039386/441/Α0006/21-4-2000 απόφαση 
του Υπουργού Οικονομικών περί ανάθεσης αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών (ΦΕΚ 571 τ.Β'). 

Με πρόταση του Υπουργού Εθνικής Παιδείας και θρη¬ 
σκευμάτων καθώς και του Υφυπουργού Οικονομικών 
αποφασίζουμε: 

ΑΡΘΡΟ ΜΟΝΟ 

Εγκρίνουμε την τροποποίηση και συμπλήρωση των πα¬ 
ρακάτω διατάξεων του οργανισμού του κοινωφελούς 
ιδρύματος με την επωνυμία "ΦΙΛΑΝΘΡΩΠΙΚΟ ΙΔΡΥΜΑ 
ΛΕΩΝΙΔΑ Γ.ΚΑΤΕΡΙΝΗ" ως ακολούθως: 

1. Η παράγραφος 1 του άρθρου 1 αντικαθίσταται ως 
εξής: 

Άρθρο 1 

1. Το κοινωφελές ίδρυμα με την επωνυμία "ΦΙΛΑΝΘΡΩ¬ 
ΠΙΚΟ ΙΔΡΥΜΑ ΛΕΩΝΙΔΑ ΚΑΙ ΑΝΝΑΣ ΚΑΤΕΡΙΝΗ", που συ- 
στάθηκε από το Λεωνίδα Γ. Κατερίνη με την 
αριθμ.3822/3.12.1998 πράξη της συμβολαιογράφου Αθη¬ 
νών Βικτωρίας Παπαευαγγέλου - Παπακωνσταντίνου, 
όπωςτροποποιήθηκε με την αριθμ.6540/6-10-2000 πράξη 
της συμβολαιογράφου Αθηνών Στρατηγούλας Κασκαβέ- 
λη Πεχλιβανίδου, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο Νόμος αυτός καιτων 
διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου. 

2. Οι παράγραφοι 1 & 2 του άρθρου 2 αντικαθίστανται 
ως εξής: 

Άρθρο 2 

1. Στο Πνευματικό ίδρυμα ΚΡΗΤΙΚΗ ΕΣΤΙΑ, Στράβωνος 
12, Παγκράτι, Αθήνα, το ένα τέταρτο των καθαρών εσό¬ 
δων. Το Πνευματικό ίδρυμα ΚΡΗΤΙΚΗ ΕΣΤΙΑ αναλαμβάνει 
την υποχρέωση α)Να προκηρύσσει βραβείο Λεωνίδα Κα¬ 
τερίνη κάθε χρόνο στον καλύτερο στη βαθμολογία φοιτη¬ 
τή (αγόρι ή κορίτσι) που κατάγεται από την επαρχία Λασι- 
θίου ή από το Νομό Λασιθίου ή από την Κρήτη. Το όνομα 
του χορηγού θα αναφέρεται. Κάθε βραβείο θα συνοδεύ¬ 
εται από το ένα πέμπτο του ποσού που λαμβάνει ετησίως 
το Πνευματικό ίδρυμα ΚΡΗΤΙΚΗ ΕΣΤΙΑ, του υπολογισμού 
αρχομένου από το χρόνο χορήγησης του βραβείου και 
δώδεκα μήνες πριν. Μετά το θάνατο του ιδρυτή το ποσό 
θα είναι ίσο με το ένα δέκατο. Υπόδειγμα βραβείου ή βρα¬ 
βείο θα παραλαμβάνεται από το Δ.Σ. του ιδρύματος Λεω¬ 
νίδα και Άννας Κατερίνη. 

β) Να δέχεται το Πνευματικό ίδρυμα ΚΡΗΤΙΚΗ ΕΣΤΙΑ 
έναν οικότροφο από τους υποψήφιους της επαρχίας Λα¬ 
σιθίου. 

γ) Με απόφαση του Δ.Σ. τα βραβεία γίνονται περισσό¬ 
τερα. 

δ) Η αίθουσα αναγνωστηρίου, στην οδό Στράβωνος 12 
να φέρει το όνομά του και τη φωτογραφία του. 

Τα βραβεία Λεωνίδα Κατερίνη θα δίδονται σε ιδιαίτερη 
εκδήλωση του ιδρύματος και σε τόπο και χρόνο, που θα 
ορίζει η απόφαση του Δ.Σ. του ιδρύματος Λεωνίδα και Άν¬ 
νας Κατερίνη. 

2. Στο Λύκειο Τζερμιάδων της επαρχίας Λασιθίου Κρή¬ 
της το ένα τέταρτο των καθαρών εσόδων του ιδρύματος 
Λεωνίδα και Άννας Κατερίνη. Το Λύκειο αναλαμβάνει την 
υποχρέωση να προκηρύσσει κάθε χρόνο το ίδιο βραβείο, 
που προαναφέρθηκε στην παράγραφο Ια, με τις ίδιες 
προϋποθέσεις στον πρώτο μαθητή ή μαθήτρια, που κα¬ 
τάγεται από την επαρχία Λασιθίου και που συγκέντρωσε 
το μεγαλύτερο βαθμό εισόδου σε ΑΕΙ ή τα περισσότερα 
μόρια. Ακόμη, να διατηρεί τη μαρμάρινη πλάκα, που θα 
αναφέρειτο όνοματου ιδρυτή σε κατάλληλη θέση στη βο¬ 
ρειοδυτική πτέρυγα 600 τ.μ., που φέρει το όνομά του σύμ¬ 
φωνα με την με αριθμό 20/2 Μαρτίου 2000 πράξη - από¬ 
φαση του συλλόγου καθηγητών του Λυκείου Τζερμιάδων 
καθώς και τη φωτογραφία του. Καταργουμένου του Λυ¬ 
κείου Τζερμιάδων, τα δικαιώματα και οι υποχρεώσεις με¬ 
ταβιβάζονται στο Γυμνάσιο Τζερμιάδων. 

3. Προστίθεται νέα παράγραφος στο άρθρο 3 με τον 
αριθμό 1, οι δε υπόλοιπες παράγραφοι αριθμούνται ως 
παράγραφοι 2 και 3. Οι δε υποπαράγραφοι 1 -6 της παρα¬ 
γράφου που τώρα αριθμείται ως παράγραφος 3 αριθμού- 
νται με τα γράμματα α, β, γ, δ, ε, στ. 

Άρθρο 3. 

1. Δικαίωμα για υποτροφίες έχουν οι ακόλουθοι: 

α) Οι εξ αίματος συγγενείς του διαθέτου Λεωνίδα Κατε¬ 
ρίνη οπουδήποτε και αν κατοικούν ή διαμένουν και ανε¬ 
ξαρτήτως της μετ’ αυτού βαθμού συγγένειας των. Μετα¬ 
ξύ περισσοτέρων εξ αίματος συγγενών προτιμώνται οι 
έχοντες βαθμό συγγένειας πλησιέστερο προς τον Λεωνί¬ 
δα Κατερίνη. 

β) Οι εξ αγχιστείας συγγενείς του Λεωνίδα Κατερίνη 
οπουδήποτε και αν κατοικούν ή διαμένουν και ανεξαρτή¬ 


τως της μετ’ αυτού βαθμού συγγένειας των. Προτιμώνται 
οι πλησιέστεροι συγγενείς από την κατηγορία αυτή. 

γ) Οι κατοικούντες ή καταγόμενοι από την τέως Κοινό¬ 
τητα Μέσα Λασιθίου. 

δ) Οι κατοικούντες ή καταγόμενοι από το Δήμο Οροπε¬ 
δίου Λασιθίου. 

ε) Οι κατοικούντες ή καταγόμενοι από το Νομό Λασιθίου. 

Αν οι δικαιούχοι, που ανήκουν στις προηγούμενες κα¬ 
τηγορίες είναι περισσότεροι, τότε προτιμώνται αυτοί που 
έχουν την καλύτερη βαθμολογία σπουδών, μεταξύ δε αυ¬ 
τών, που έχουν την αυτή βαθμολογία προτιμώνται αυτοί, 
που έχουν μεγαλύτερη οικονομική ανάγκη. 

Τέλος, αν έχουν όλοι τα ίδια προσόντα, τότε γίνεται δη¬ 
μόσια κλήρωση. 

4. Η παράγραφος 1 του άρθρου 4 αντικαθίσταται ως 
εξής: 

Άρθρο 4. 

1. Περιουσία του ιδρύματος αποτελούν δέκα τέσσερα 
(14) γραφεία, που αποτελούν ολόκληρο το δεύτερο όρο¬ 
φο της πολυκατοικίας στην οδό Πατησίων 27 και Καποδι- 
στρίου, όπως λεπτομερώς περιγράφονται στο με αριθμό 
58549/77 συμβόλαιο του συμβολαιογράφου Αθηνών Ευ¬ 
άγγελου Κατσάνου και στο με αριθμό 13298/1994 συμβό¬ 
λαιο της συμβολαιογράφου Αθηνών Βασιλικής Παναγού- 
λη - Παπαφωτίου, νόμιμα μεταγεγραμμένα κατά πλήρη 
κυριότητα παρακρατούμενης της επικαρπίας από τον 
ιδρυτή επί ορισμένων εξ αυτών και για όσο διάστημα κρί¬ 
νει αυτός σκόπιμο. 

Η επικαρπία, που θα δίδεται από τώρα θα είναι το ένα 
πέμπτο των καταβαλλομένων ενοικίων από τη ΔΕΗ για τα 
δεκατέσσερα (14) γραφεία στρογγυλοποιούμενη στην 
αμέσως επόμενη εκατοντάδα χιλιάδα δραχμών. 

Αυτονόητο είναι ότι αν επιτευχθεί η ιδιόχρηση του ενός 
εκ των δεκατεσσάρων (14) γραφείων και συγκεκριμένα 
του υπ’ αριθμόν 2 για γραφείο του ιδρύματος Λεωνίδα και 
Άννας Κατερίνη, τότε θα λαμβάνεται το ενοίκιο από τα 13 
γραφεία. 

5. Η παράγραφος 3 του άρθρου 5 αντικαθίσταται ως 
εξής: 

Άρθρο 5 

3. Μετά το θάνατο του Λεωνίδα Κατερίνη, συμμετέχει 
ως μέλος του Δ.Σ. του ιδρύματος ο εκάστοτε Πρόεδρος 
του συλλόγου Λασιθιωτών "Ο ΔΙΚΤΑΙΟΣ" ή συλλόγου 
Τζερμιαδιανών Αττικής "Ο ΚΡΟΝΟΣ". Στην προκειμένη πε¬ 
ρίπτωση πρόεδρος του Δ.Σ. θα είναι ο εκάστοτε Μητρο¬ 
πολίτης της Ιερός Μητρόπολης Πέτρας, αντιπρόεδρος ο 
εκάστοτε Πρόεδρος του Πνευματικού ιδρύματος ΚΡΗΤΙ¬ 
ΚΗ ΕΣΤΙΑ, γραμματέας ο εκάστοτε Δ/ντής του Πνευματι¬ 
κού Ιδρύματος ΚΡΗΤΙΚΗ ΕΣΤΙΑ και ταμίας ο Πρόεδρος 
του συλλόγου "ΔΙΚΤΑΙΟΣ" ή του συλλόγου "ΚΡΟΝΟΣ" ή 
συγγενής του ιδρυτή Λεωνίδα Κατερίνη προτιμωμένου 
του πλησιεστέρου. 

6. Η παράγραφος 1 του άρθρου 8 αντικαθίσταται ως 
εξής: 

Άρθρο 8. 

1. Ο Γραμματέας του ιδρύματος 

α) Φροντίζει για τη σύνταξη των πρακτικών του Διοικη¬ 
τικού Συμβουλίου 

β) Διεκπεραιώνει την αλληλογραφία 

γ) Φυλάττει τα έγγραφα, τα βιβλία (εκτός από τα διαχει- 

ρισπκά) και τη σφραγίδα του ιδρύματος καιευθύνεταιγια 
την καταστροφή ή την απώλεια αυτών. 

7. Μετά το άρθρο 12 προστίθεται στον Οργανισμό νέο 
άρθρο με αριθμό 13 που έχει ως εξής: 

Άρθρο 13. 

Όλοι ανεξαιρέτως οι φορείς του άρθρου 2 του παρόντος 
οργανισμού που επιχορηγούνται από το ίδρυμα, υποχρε- 
ούνται να χορηγούν εσαείτα βραβεία στο όνομα ΛΕΩΝΙΔΑ 
ΚΑΤΕΡΙΝΗ και να διατηρούν διαρκώς ως έχουν ανηρτημέ- 
νες τις φωτογραφίες του ιδρυτή, τις επιγραφές, τις μαρ¬ 
μάρινες πλάκες που αναγράφουν το όνομά του, την προ¬ 
τομή, και τις ονομασίες Λεωνίδα και Άννας Κατερίνη, όπου 
και ως αποφάσισαν οι εκπρόσωποι και τα Δ.Σ. των ευεργε- 
τουμένων φορέων ωςτο άρθρο 2. Η ίδια μέριμνα θα γίνεται 
και για μελλοντικές τιμές που τυχόν θα δοθούν στον ιδρυ¬ 
τή ή τη σύζυγό του Άννα. Στο γραφείο του Ιδρύματος Λεω¬ 
νίδα και Άννας Κατερίνη Πατησίων 27 θα είναι μόνιμα ανηρ- 
τημένες οι φωτογραφίες των ΛΕΩΝΙΔΑ και ΑΝΝΑΣ και θα 
τοποθετηθούν σε κατάλληλη θέση τα παράσημα, τα δι¬ 
πλώματα, και οι έπαινοι ή οι διακρίσεις που δόθηκαν στον 
ιδρυτή Λεωνίδα Κατερίνη από οποιονδήποτε φορέα και αν 
δόθηκαν. Το ίδρυμα ΛΕΩΝΙΔΑ και ΑΝΝΑΣ ΚΑΤΕΡΙΝΗ θα 
φέρει εσαεί και μέχρι διαλύσεώς του το όνομα ΛΕΩΝΙΔΑ 
καιΑΝΝΑΣ ΚΑΤΕΡΙΝΗ έστω και σε περίπτωση αλλαγήςτου 
σκοπού του αναγκαστικά. Σε περίπτωση δε διαλύσεώς του 
ως κληροδότημα πλέον θα φέρει και πάλι το όνομα του 
ιδρύματος ΛΕΩΝΙΔΑ και ΑΝΝΑΣ ΚΑΤΕΡΙΝΗ. 

8. Το άρθρο 13 του αρχικού Προεδρικού Διατάγματος 
αριθμείται ως άρθρο 14 και προστίθεται παράγραφος με 
τον αριθμό 3 που έχει ως εξής: 

Άρθρο 14. 

3. Η Διατήρηση του τίτλου Λεωνίδα και Άννας Κατερίνη 
παραμένει ως βασική προϋπόθεση. Τα περιουσιακά στοι¬ 
χεία που θα διατίθενται για τους σκοπούςτου άρθρου 3, και 
που θα είναι τα τρία τέταρτα των συνολικών εισοδημάτων, 
εφ’ όσον δεν θα υπάρχουν οι φορείς Γηροκομείο και Λύκειο 
ή Γυμνάσιο Τζερμιάδων, ανήκουν μεν στο Φιλανθρωπικό 
Ίδρυμα της Κρητικής Εστίας, πάντοτε με το όνομα Λεωνίδα 
και Άννας Κατερίνη, αποτελούν όμως περιουσία διακεκρι¬ 
μένη από την λοιπή περιουσίατου Ιδρύματος και υπόκεινται 
σε αυτοτελή διαχείριση από μέρους της Κρητικής Εστίας, 
σύμφωνα με το Νόμο 2039/1939 το δε υπόλοιπο ένα τέταρ¬ 
το θα διατίθεται για τις λειτουργικές ανάγκες της Κρητικής 
Εστίας ως στο άρθρο 2 παράγραφος 1 αναφέρεται. Με τον 
όρο ίδρυμα νοείται το Φιλανθρωπικό Ίδρυμα της Κρητικής 
Εστίας και δια του όρου συμβούλιο νοείται το Δ.Σ. του Ιδρύ¬ 
ματος τούτου. 

Ωσαύτως μετά τη διάλυση του Ιδρύματος Λεωνίδα και Άν¬ 
νας Κατερίνη η διαχείριση των περιουσιακών στοιχείων του 
άρθρου 4 του παρόντος, και η εν γένει διεκπεραίωση των 
υποθέσεων του κληροδοτήματος που θα προκύψει από τη 
διάλυση και που θα συνεχίσει ως ανωτέρω να φέρει τον τίτ¬ 
λο του, διεξάγονται από το Δ.Σ. της Κρητικής Εστίας, που 
αποτελεί την διοικούσα επιτροπή του κληροδοτήματος οι 
δε αποφάσεις αυτού που αφορούν το κληροδότημα Λεωνί¬ 
δα και Άννας Κατερίνη λαμβάνονται πάντοτε ανεξάρτητα 
και για λογαριασμό του κληροδοτήματος και καταχωρού- 
νται στο Βιβλίο Πρακτικών που θα είναι συνέχεια του Βιβλί¬ 
ου Πρακτικών του Ιδρύματος Λεωνίδα και Άννας Κατερίνη 
και πάντοτε με τα όσα προέβλεπε το ίδρυμα Κατερίνη. 

9. Προστίθεται άρθρο, που αριθμείται με τον αριθμό 15 
και έχει ως εξής: 


Άρθρο 15. 

Αν διαλυθεί η Κρητική Εστία αλλά το Ίδρυμα Λεωνίδα 
και Άννας Κατερίνη παραμένει, τότε τα δικαιώματα και οι 
υποχρεώσεις της Κρητικής Εστίας ως προς το ίδρυμα με¬ 
ταβιβάζονται στην Κοσμητεία Θετικών Επιστημών Ηρα¬ 
κλείου του Πανεπιστημίου Κρήτης, η οποία Κοσμητεία θα 
παρακρατεί το ένα τέταρτο των εσόδων για τις λειτουργι¬ 
κές της ανάγκες και του Ιδρύματος Κατερίνη και τα υπό¬ 
λοιπα, ανάλογα με τους ευεργετούμενους φορείς που 
υπάρχουν ως άρθρο 2, θα διατίθενται για υποτροφίες ως 
το άρθρο 2 παράγραφος 4 του ισχύοντος οργανισμού εν 
συνδυασμώ με το άρθρο 3 ως συμπληρώνεται τούτο. Απα¬ 
ραίτητη προϋπόθεση είναι να παραμένει ο τίτλος του ιδρύ¬ 
ματος αναλλοίωτος και επ’ ονόματιτου Ιδρύματος Λεωνί¬ 
δα και Άννας Κατερίνη θα γίνεται κάθε πράξη, όπως άλλω¬ 
στε διαλαμβάνεται στο άρθρο 13 της παρούσας πράξης. 
Για να γίνει κίνητρο για μιμητές στο παράδειγμα του ιδρυ¬ 
τή Λεωνίδα Κατερίνη τίθεται η προϋπόθεση στην είσοδο 
της Λέσχης φοιτητών στο Ηράκλειο να τοποθετηθεί μαρ¬ 
μάρινη πλάκα που θα γράφει το όνομα Λεωνίδας Κατερί¬ 
νης εκ Μέσα Λασιθίου ως μεγάλου ευργέτη. Στην περί¬ 
πτωση που όλα τα δικαιώματα και οι υποχρεώσεις της 
Κρητικής Εστίας μεταβιβασθούν στην Κοσμητεία Θετικών 
Επιστημών Ηρακλείου του Πανεπιστημίου Κρήτης τότε το 
Διοικητικό Συμβούλιο του ιδρύματος θα είναι: Πρόεδρος ο 
ιδρυτής Λεωνίδας Κατερίνης, Αντιπρόεδρος ο εκάστοτε 
Μητροπολίτης Πέτρας, Γ ενικός Γ ραμματέας ο Κοσμήτο¬ 
ρας της Κοσμητείας Θετικών Επιστημών Ηρακλείου του 
Πανεπιστημίου Κρήτης, ή νόμιμος αναπληρωτής του, τα¬ 
μίας ο εκάστοτε Πρόεδρος του Συλλόγου Λασιθιωτών Ατ¬ 
τικής "Ο ΔΙΚΤΑΙΟΣ" ή του Συλλόγου Τζερμιαδιανών Αττι¬ 
κής "Ο ΚΡΟΝΟΣ" ή ο εκάστοτε Πρόεδρος του Συλλόγου 
Λασιθιωτών Ηρακλείου "ΤΟ ΟΡΟΠΕΔΙΟ" και μέλος ο πλη- 
σιέστερος συγγενής του ιδρυτή Λεωνίδα Κατερίνη ή ο 
εκάστοτε Λυκειάρχης ή Γυμνασιάρχης στο Λύκειο ή Γυ¬ 
μνάσιο Τζερμιάδων Λασιθίου. Μετά το θάνατο του ιδρυτή 
Λεωνίδα Κατερίνη τότε η σύνθεση του Διοικητικού Συμ¬ 
βουλίου μετατίθεται κατά μία θέση από την προηγούμενη 
σύνθεση σύμφωνα με τη σειρά που ορίζεται αμέσως ανω¬ 
τέρω και πάντοτε με σκοπό να εξυπηρετείται καλύτερα η 
λειτουργία του Ιδρύματος Λεωνίδα καιΆννας Κατερίνη. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 19 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

□ 

Αριθ. 42886/Β. 2409 (2) 

Καθορισμός αποζημίωσης των πληγέντων από τις πλημ¬ 
μύρες της 8ης Νοεμβρίου 1999 σε περιοχές του Νο¬ 
μού Λακωνίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 

17/τ. Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν.1558/85 (ΦΕΚΑ' 137) "Κυβέρνηση 
και Κυβερνητικά Όργανα" όπως αυτός τροποποιήθηκε 
και συμπληρώθηκε με το Ν. 2081/92 (ΦΕΚΑΊ54). 

3. Την απόφαση ΣΑΕ 027/5 έτους 2000 Προγράμματος 
Δημοσίων Επενδύσεων του Υπουργού Εθνικής Οικονο¬ 
μίας με την οποία επιχορηγείται ο ΕΟΜΜΕΧ "για αποκα¬ 
τάσταση ζημιών σε επιχειρήσεις". 

4. Την κοινή Απόφαση του Υπουργού Εθν. Οικονομίας 
και Υφυπουργών Εσωτερικών, Δημ.Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’αριθμ-3849/ΤΠ 
32/13 Ιουλίου 2000 με την οποία οριοθετούνται περιοχές 
του Νομού Λακωνίας που επλήγησαν από τις πλημμύρες 
της 8ης Νοεμβρίου 1999. 

5. Τα έγγραφα με αριθμ. 11775/4-9-1999 της Περιφέ¬ 
ρειας Πελοποννήσου και αριθμ. 108/4-7-2000 της Νομαρ¬ 
χιακής Αυτοδιοίκησης Λακωνίας. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Λακωνίας και υπέστησαν ζημιές από τις πλημμύρες 
της 8ης Νοεμβρίου 1999, αποφασίζουμε 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες της 8ης Νοεμ¬ 
βρίου 1999 σε περιοχές του Νομού Λακωνίας οι οποίες 
έχουν οριοθετηθεί με την αριθμ.3849/ΤΠ32/13-7-2000 
του Υπουργού Εθνικής Οικονομίας και Υφυπουργών 
Εσωτερικών Δημόσιας Διοίκησης και Αποκέντρωσης Οι¬ 
κονομικών και ΠΕΧΩΔΕ, σε βιομηχανικές και βιοτεχνικές 
μονάδες, εμπορικά καταστήματα, αγροτικές εκμεταλλεύ¬ 
σεις , άλλες επιχειρήσεις και μη κερδοσκοπικού χαρακτή¬ 
ρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν απάτην αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 100.000.000 
δρχ. περίπου και θα βαρύνει τον Προϋπολογισμό των Δη¬ 
μοσίων Επενδύσεων. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Δεκεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

□ 

Αριθ. 2/85260/Γ0041 (3) 

Σύσταση ομάδας ελέγχου για τη διενέργεια ελέγχου στο 
Ε.Π. "Ανάπτυξη του Τομέα Γεωργίας" ΚΑΝ(ΕΟΚ) 
951/97 (πρώην 866/90). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 "Ειδικό 
Συντονιστικό Όργανο Ελέγχου των προγραμμάτων που 
χρηματοδοτούνται από την Ε.Ε.", όπως τροποποιήθηκε 
με το άρθρο 17του Ν. 2592/98 (ΦΕΚ57Α/18-3-98). 

β) του Ν. 2081/92 "Ρύθμιση του θεσμού των Επιμελητη¬ 
ρίων κλπ.» (Α' 154). 

γ) του Π.Δ. 393/94 "Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απάτην Ε.Ε." (Α' 219). 

2. Την αριθμ. 1039386/441/Α0006/21-4-00 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. (ΦΕΚ571 τ.Β'). 

3. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27-10-1997 
"Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση" (ΦΕΚ993Β/7-11-97). 

4. Την αριθμ. 47/28-3-00 απόφαση του Ε.Σ.Ο.Ε. για τη 
διενέργεια ελέγχου στο Ε.Π. "Ανάπτυξη του Τομέα Γεωρ- 
γίας" ΚΑΝ(ΕΟΚ) 951/97 (πρώην 866/90). 

5. Την απόφαση Ε(96) 482/24-4-96 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7-3-97 από¬ 
φαση του Υφ. Εθνικής Οικονομίας. 

6. Το γεγονός ότι από τις διατάξεις αυτής της απόφασης 
προκαλείται δαπάνη για αμοιβή των ελεγκτών, η οποία βα¬ 
ρύνει τον ΚΑΕ 0515 φορέα 140 του Υπουργείου Οικονομι¬ 
κών, ενώ οι δαπάνες μετακίνησης και διαμονής θα βαρύνουν 
τις πιστώσεις του Ε.Π. Τεχνικής Βοήθειας Κ.ΓΙ.Σ. και η ημε¬ 
ρήσια αποζημίωση θα βαρύνει την από 12-6-96 σύμβαση. 

7. Την αριθμ. 25102/ΔΕΦΕ1393/12-6-96 απόφαση του 
Υπ. Εθνικής Οικονομίας. 

8. Την ανάγκη ουσιαστικού ελέγχου Ε.Π. "Ανάπτυξη του 
Τομέα Γεωργίας" ΚΑΝ(ΕΟΚ)951/97 (πρώην 866/90) στα 
πλαίσια ελέγχου των προγραμμάτων που χρηματοδοτού¬ 
νται από την Ευρ. Ένωση, σύμφωνα με τις διατάξεις του 
Καν. 2064/97, με τη συμμετοχή υπαλλήλων του ΥΠΕΘΟ, 
σύμφωνα μετηνπαρ. 5 του άρθρου 2 του Π.Δ. 393/94. 

9. Τοπρόγραμμαελέγχων2000του ΕΣΟΕ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. "Ανάπτυξη του Τομέα Γεωρ- 

γίας" ΚΑΝ(ΕΟΚ)951/97 (πρώην 866/90) και ορίζουμε ως 
μέλη της ομάδας τους εξής : 
α. Μαγουλά Βασίλειο, Υπάλληλο του Γ.Λ.Κ. (Δ41). 
β. Τριανταφυλλίδου Ροδούλα, Υπάλληλο του Υπουργεί¬ 
ου Γεωργίας (Δ/νση Προγραμματισμού και Γ.Δ.) 

γ. Κωνσταντούρου Παρασκευή,Υπάλληλο του Υπουρ¬ 
γείου Εθν.Οικ. (Δ/νση Ιδιωτικών Επενδύσεων). 

2. Ο έλεγχος θα διενεργηθεί στη Δ/νση Αγροτικής Ανά¬ 
πτυξης Ν.Α. Ηρακλείου και στους παρακάτω αναφερόμε- 
νους φορείς, οι οποίοι υλοποίησαν ενέργειες και δράσεις 
στα πλαίσια του ΚΑΝ 951/97: 

α) Αγροτικός Συν/σμός Καστελλίου, Κ.Α. έργου 
95.0Τ.ΕΕ.03.014. 

β) Αγροτικός Συν/σμός Θραψάνου, Κ.Α. έργου 
95.0Τ.ΕΕ.03.023. 

γ) Ένωση Αγροτικών Συν/σμών Μεσσαράς, Κ.Α. έργου 
98.0Τ.ΕΕ.03.024. 

δ) Δ. Ασγουδάκης ΑΕ, Κ.Α. έργου 97.0Τ.ΕΕ.01.016. 
ε) Δαμιανάκης Μιχαήλ 'ΌΙΝΑδ", Κ.Α. έργου 95.ΟΤ. 
ΕΙ.02.026. 

3. Έργο της Ελεγκτικής Ομάδας είναι η διενέργεια 
ελέγχου στο παραπάνω αναφερόμενο πρόγραμμα και συ¬ 
γκεκριμένα: 

α) Η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς και 
γ) Η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6-2-96 απόφαση 
του Ε.Σ.Ο.Ε. 

5.0 έλεγχος μαζί με τις ημέρες μετακίνησης θα διαρκέ¬ 
σει από 7-1-2001 μέχρι και 13-1 -2001. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

□ 

Αριθ. 1106751/3071/0005 (4) 

Προμήθεια και χρήση (50) κινητών τηλεφώνων 
για τις ανάγκες του ΣΔΟΕ.. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.2 του άρθρου 20 του Ν.2459/97 
«κατάργηση φορολογικών απαλλαγών και άλλες διατά¬ 
ξεις» (ΦΕΚ 17/Α/18.2.97). 

2. Το Ν.2648/98 ρυθμίσεις δασμολογικού και φορολογι¬ 


κού περιεχομένου,τροποποίηση του κώδικα φορολογι¬ 
κής Δικονομίας κ.α.δ (ΦΕΚ238/Α/22.10.98). 

3. Τις διατάξεις του άρθρου 4του Ν.2343/95 «Αναδιορ¬ 
γάνωση υπηρεσιών του Υπουργείου Οικονομικών κ.α.δ» 
(ΦΕΚ211/Α/11.10.95). 

4. Τις διατάξεις του Ν.2286/95 «Περί Κρατικών Προμη¬ 
θειών και τις διατάξεις του Π.Δ.394/96 « Περί Κανονισμού 
Προμηθειών Δημοσίου». 

5. Το έγγραφο αρ.104331/8.7.99 του ΣΔΟΕ με το οποίο 
ζητά την προμήθεια (50) κινητών τηλεφώνων,προκειμέ- 
νου να καλυφθούν ανάγκες επικοινωνίας μεταξύ των ομά¬ 
δων δίωξης Περιφερειακών Δ/νσεων του ΣΔΟΕ. 

6. Το γεγονός ότι η απόφαση αυτή προκαλεί ετήσια δα¬ 
πάνη σε βάρος του Κρατικού Προϋπολογισμού ποσού 
δρχ. 16.800.000 το οποίο θα καλυφθεί από τις εγκεκριμέ¬ 
νες πιστώσεις του προϋπολογισμού εξόδων Υπουργείου 
Οικονομικών,Οίκον.έτους 1999,Ειδ.Φορέα 23-670 και 
ΚΑΕ 0826, αποφασίζουμε: 

1. Εγκρίνουμε την προμήθεια και χρήση πενήντα (50) 
συσκευών κινητής τηλεφωνίας για τις ανάγκες των Διοι¬ 
κητικών Υπηρεσιών του Υπουργείου Οικονομικών. 

2. Οι συσκευές κινητής τηλεφωνίας θα διατεθούν στην 
Κ.Υ του ΣΔΟΕ τις οποίες ο Ειδικός Γραμματέας με από¬ 
φασή του θα τις κατανείμει στις Περιφερειακές Δ/νσεις 
ΣΔΟΕ όπως αυτές αναφέρονται στην παρ.ί του άρθρου 
50 του Π.Δ. 218/18.7.96 (ΦΕΚ168/Α/24.7.96) ανάλογα με 
τις ανάγκες που θα παρουσιάζονται κάθε φορά. 

3. Η Κεντρική Υπηρεσία του ΣΔΟΕ θα τηρεί κατάσταση 
με τους αριθμούς κλήσεωςτων κινητών τηλεφώνων και με 
τα πρόσωπα που θα τα χρησιμοποιούν,αντίγραφο της 
οποίας θα κοινοποιείται και στην Δ5/Α. 

4. Καθορίζουμε ανώτατο όριο μηνιαίας δαπάνης κατά 
κινητό τηλέφωνο το ποσό των είκοσι μία (21.000) χιλιά¬ 
δων,ποσό που περιλαμβάνει την πάγια σύνδεση,το δικαί¬ 
ωμα χρήσης και τον Φ.Π.Α σε καμμία δε,περίπτωση η μη¬ 
νιαία συνολική δαπάνη δεν επιτρέπεται να ξεπερνά αθροι¬ 
στικά το ποσό των 1.050.000 δρχ. για τα πενήντα (50) 
κινητά τηλέφωνα. 

Αν παρατηρηθεί υπέρβαση δαπάνης,η υπέρβαση θα 
καταβάλλεται από τους χρήστες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2000 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

□ 

Αριθ. Γ2/5267 (5) 

Ορισμός της εξεταστέας ύλης του Β' κύκλου των Εσπερι¬ 
νών ΤΕΕ για τα Νέα Ελληνικά και τα Μαθηματικά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 2 και 5 του Ν. 2640/3-9-98 
(Α'206) "Δευτεροβάθμια Τεχνική - Επαγγελματική εκπαί¬ 
δευση και άλλες διατάξεις". 

2. Τις διατάξεις του άρθρου 29α του Ν. 1558/86, όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκαν από το άρθρο 1 παρ. 2 περίπτωση α του Ν. 
2469/1997 και το γεγονός ότι από τις διατάξεις της πα¬ 
ρούσας απόφασης δεν επιβαρύνεται ο κρατικός προϋπο- 

λογισμός γιατο τρέχον και για τα επόμενα οικονομικά έτη. 

3. Το άρθρο 14 παρ. 37 του Ν, 2817/14-3-2000 ΦΕΚ 
(78Α) με θέμα : Εκπαίδευση των ατόμων με ειδικές ανά¬ 
γκες και άλλες διατάξεις. 

4. Τις αριθ. 39/29-11 -2000 και 40/6-12-2000 πράξεις του 
Παιδαγωγικού Ινστιτούτου, αποφασίζουμε: 

ως εξεταστέα ύλη του Β' Κύκλου των Εσπερινών ΤΕΕ 
για τα Νέα Ελληνικά και τα Μαθηματικά την εξής: 

Α. Νέα Ελληνικά 

I. Από τα βιβλία: "Έκφραση-Έκθεση" των X. Τσολάκη 
κ.ά., έκδοση ΟΕΔΒ, 1999 "Νέα Ελληνικά" των Κ. Αγγελά- 
κου, X. Δελή κ.α., έκδοση Π.. 2000 

1. Διαβάζω/Κατανοώ και γράφω 

Ο μαθητής απαντά γραπτά σε ερωτήσεις που αφορούν 
ένα αδίδακτο κείμενο 

Α) επιδιώκεται να κατανοεί ο μαθητής το περιεχόμενο 
ενός κειμένου: 

• να εντοπίζει το θέμα, την άποψη του συγγραφέα, τα 
μέσα πειθούς που χρησιμοποιεί για να τεκμηριώσει την 
άποψή του, τις προτάσεις του για την αντιμετώπιση του 
προβλήματος κ.λπ. 

• να διακρίνει το καίριο και το ουσιώδες σε ένα κείμενο 

Β) επιδιώκεται να κατανοεί ο μαθητής την οργάνωση 

ενός κειμένου 

• να εντοπίζει τα βασικά μέρη (πρόλογο, κύριο μέρος, 
επίλογο) και τις νοηματικές ενότητες του κειμένου 

• να εντοπίζει και να σχολιάζει τη συνοχή του κειμένου 
(διαρθρωτικές λέξεις κ.λπ.) 

• να χωρίζει το κείμενο σε παραγράφους, να δίνει πλα¬ 
γιότιτλους σε: παραγράφους/νοηματικές ενότητες 

Γ) επιδιώκεται να διερευνά ο μαθητής τη γλώσσα του 
κειμένου 

• να δίνει τη σημασία λέξεων 

• να αντικαθιστά λέξεις του κειμένου με συνώνυμα, να 
βοίσκει αντώνυμα. να σχηματίζει φράσεις με ορισμένες 
λέξεις του κειμένου κ.λπ. 

2. Γράφω 

Επιδιώκεται να συντάσσει ο μαθητής κείμενο με σκέ¬ 
ψεις, θέσεις, απόψεις σε θέμα σχετικό με το κείμενο που 
δόθηκε ενταγμένο σε επικοινωνιακό πλαίσιο. 

II. Από το βιβλίο : "Κείμενα Νεοελληνικής Λογοτεχνίας 
τηςΓ'Τάξης ΕνιαίουΛυκείου"τωνΝ. Γρηγοριάδη, Κ. Μπα¬ 
λάσκα, Δ. Καρβέλη κ.ά., έκδοση ΟΕΔΒ Α' Σύγχρονη Λο- 
γοτεχνία-Ποίηση 

1. Κ. Καβάφη: Σατραπεία 

2. Μ. Σαχτούρη: Ο στρατιώτης ποιητής 

3. Ν. Βρεττάκου : Ειρήνη 

Β' Σύγχρονη Λογοτεχνία - Πεζογραφία Κ. Θεοτόκη: Η τι¬ 
μή και το χρήμα 

Β. Μαθηματικά 

Από το βιβλίο: "Μαθηματικά, 2ου κύκλου των ΤΕΕ", των: 
Π. Βλάμου, Α. Δούναβη, Δ. Ζέρβα, έκδοση Ο.Ε.Δ.Β., 1999 

• Ολόκληρο το πρώτο κεφάλαιο, εκτός της παρ. 1.7 

• Ολόκληρο το κεφάλαιο 2, εκτός της παρ.2.6 

• Οι παράγραφοι 4.1,4.2 και 4.8 του κεφαλαίου 4, η πα¬ 
ράγραφος 4.3 εκτός από τριγωνομετρικές εκθετικές, λο¬ 
γαριθμικές παραστάσεις, η παράγραφος 4.4 εκτός από 
τον κανόνα της αλυσίδας και η παράγραφος 4.9 εκτός 
από το κριτήριο της δεύτερης παραγώγου. 

Στις περιπτώσεις που κρίνεται αναγκαίο για την κάλυψη 
της διδακτέας ύλης των μαθημάτων της παρούσας, μπο¬ 
ρεί να διατίθενται με απόφαση του Προϊστάμενου Διεύ¬ 
θυνσης ή Γ ραφείου, μετά από πρόταση του οικείου Συλ¬ 


λόγου Διδασκόντων, μέχρι δύο επιπλέον ώρες εβδομαδι¬ 
αίους για τη διδασκαλία τους περιοριζόμενων αντιστοίχως 
των ωρών εργαστηριακών μαθημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

□ 

Αριθ. 31094 (6) 

Όροι και προϋποθέσεις για τη διατήρηση θέσεων εργα¬ 
σίας σε Ξενοδοχειακές Επιχειρήσεις ετών 2000 - 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 "Εθνικό Σύ¬ 
στημα Προστασίας από την ανεργία και άλλες διατάξεις". 

2. Την υπ’ αριθ. 34041/10-11-99 Υπουργική Απόφαση 
"Όροι και προϋποθέσεις για τη διατήρηση θέσεων εργα¬ 
σίας σε Ξενοδοχειακές Επιχειρήσεις ετών 1999 - 2000". 

3. Τις διατάξεις της παρ. 2α του άρθρου 1 του Ν. 
2469/97 "Περιορισμός και βελτίωση της αποτελεσματικό- 
τητας των κρατικών δαπανών" (Α' 38). 

4. Την υπ’ αριθ. 2884/21-11-2000 απόφαση του Δ Στου 
Ο.Α Ε Δ (αριθ.συνεδρ. 47/21-11-2000) που μας υποβλή¬ 
θηκε με το υπ’ αριθ. Β' 130180/23-11 -2000 έγγραφο του, 
αποφασίζουμε: 

Εγκρίνουμε τους όρους επιδότησης, τις προϋποθέσεις, 
τα δικαιολογητικά των επιχειρήσεων καθώς και την τη¬ 
ρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορ¬ 
φής ξενοδοχειακές επιχειρήσεις που βρίσκονται εκτός 
της περιφέρειας της τέως Διοικήσεως Πρωτευούσης και 
του Πολεοδομικού Συγκροτήματος Θεσ/νίκης εφόσον 
λειτουργούν με άδειο του ΕΟΤ και την προηγούμενη πε¬ 
νταετία διέκοψαν ης εργασίες τους τουλάχιστον για δύο 
(2) έτη πριν από την 10η Νοεμβρίου, εκτός εάν μετείχαν 
στα προηγούμενα προγράμματά μας διατήρησης θέσε¬ 
ων εργασίας για την χειμερινή περίοδο ή είναι νέες επι¬ 
χειρήσεις, οπότε θα πρέπει να διέκοψαν κατά το προη¬ 
γούμενο έτος πριν την 10η Νοεμβρίου 
2. Οι ενδιαφερόμενες ξενοδοχειακές επιχειρήσεις πρέ¬ 
πει να υποβάλλουν στην πλησιέστερη Υπηρεσία Απασχό¬ 
λησης του ΟΑΕΔτα παρακάτω δικαιολογητικά 
α) Αίτηση μετά βασικά στοιχεία της επιχείρησης (επω¬ 
νυμία, διεύθυνση νόμιμο εκπρόσωπο κτλ) που θα περιέχει 
την επιθυμία της να υπαχθεί στο πρόγραμμα σύμφωνα με 
τους όρους που θεσπίζει η παρούσα απόφαση του Υπ. 
Εργασίας και Κοινωνικών Ασφαλίσεων. 

β) Υπεύθυνη δήλωση του άρθρου 8του Ν. 1599/1986 ότι 
οι εργαζόμενοι που θα απασχολήσει στην επιμήκυνση δεν 
ανήκουν στο μόνιμο προσωπικό της. 
γ) Άδεια του ΕΟΤ για τη λειτουργία της επιχείρησης, 
δ) Βεβαίωση του ΕΟΤ για την εποχιακή λειτουργία της 
επιχείρησης. 

ε) Αναλυτική κατάσταση των εργαζομένων που θα απα¬ 
σχολήσουν κατά την περίοδο της επιμήκυνσης των εργα¬ 
σιών τους και των ημερών εργασίας του καθένα εξ αυτών 
στη διάρκειάτης. 

στ) Φωτοτυπίες των σελίδωντων ασφαλιστικών βιβλιαρίων 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20881 


των ξενοδοχοϋπάλληλων με τα ένσημα στην επιμήκυνση. 

3. Η επιδοτούμενη επιμήκυνση αρχίζει από την 1η Νο¬ 
εμβρίου 2000, δεν μπορεί όμως να υπερβαίνει τους τέσ¬ 
σερις μήνες από την έναρξή της και σε καμία περίπτωση 
την 28η Φεβρουάριου 2001. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδομά¬ 
των ανεργίας που δικαιούται ο ξενοδοχοϋπάλληλος, κα¬ 
τά την έναρξη της επιμήκυνσης της λειτουργίας της επι¬ 
χείρησης. 

Οι ημέρες επιδότησης του ξενοδόχου αφαιρούνται από 
την επιδότηση της ανεργίας του ξενοδοχοϋπαλλήλου 
όπως αυτή προκύπτει κατά την έναρξη της επιμήκυνσης 
της λειτουργίας της επιχ/σης. 

Το ύψος της επιδότησης καθορίζεται σε τρεις χιλιάδες 
τετρακόσιες (3.400) δρχ. για κάθε ημέρα εργασίας στην 
επιμήκυνση μέχρι 25 ημέρες κατά μήνα και 100 ημέρες 
για όλη την επιμήκυνση. 

Η αρμόδια Υπηρεσία απασχόλησης θα διενεργεί έλεγ¬ 
χο λειτουργίας της ξενοδοχειακής επιχ/σης κατά τη διάρ¬ 
κεια της επιμήκυνσης των εργασιών της. 

5. Η προθεσμία είσπραξης της επιχορήγησης καθορίζε¬ 
ται σε 3 μήνες από την ημερομηνία κοινοποίησης της σχε¬ 
τικής εγκριτικής Υπουργικής Απόφασης, για κάθε ξενο¬ 
δοχειακή επιχείρηση και η αξίωση για είσπραξη παρα¬ 
γράφεται μετά την παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται 
να εξετάσει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώνει γνώμη στο Υπουργείο Εργασίας και 
Κοινωνικών Ασφαλίσεων για την επιχορήγηση αυτών. 

7. Η κάλυψη της δαπάνης θα βαρύνει τον προϋπολογι¬ 
σμό του ΟΑΕΔ έτους 2001 με αριθμό λογαριασμού 658 β 
για τον οποίο θα προβλεφθεί ποσό ύψους 110.000 000 
δρχ για ολόκληρο το έτος. 

Η αρμόδια Υπηρεσία Απασχόλησης θα διενεργεί έλεγ¬ 
χο λειτουργίας της ξενοδοχειακής επιχείρησης κατά τη 
διάρκεια της επιμήκυνσης των εργασιών της. 

5. Η προθεσμία είσπραξης της επιχορήγησης καθορίζε¬ 
ται σε 3 μήνες από την ημερομηνία κοινοποίησης της σχε¬ 
τικής εγκριτικής Υπουργικής Απόφασης, για κάθε ξενο¬ 
δοχειακή επιχείρηση και η αξίωση για είσπραξη παρα¬ 
γράφεται μετά την παρέλευσή τους. 

6. Το Διοικητικό Συμβούλιο του Ο.Α.Ε.Δ. εξουσιοδοτεί¬ 
ται να εξετάσει, σύμφωνα με τα όσα ορίζει ο σχετικός νό¬ 
μος και η παρούσα απόφαση, τις αιτήσεις των επιχειρή¬ 
σεων και να διατυπώνει γνώμη στο Υπουργείο Εργασίας 
και Κοινωνικών Ασφαλίσεων για την επιχορήγηση αυτών. 

7. Η κάλυψη της δαπάνης θα βαρύνει τον προϋπολογι¬ 
σμό του Ο.Α.Ε.Δ. έτους 2001 με αριθμό λογαριασμού 658 
β για τον οποίο θα προβλεφθεί ποσό ύψους 110.000 000 
δρχ. για ολόκληρο το έτος. 

Η απόφαση αυτή δεν εμπίπτει στις διατάξεις του άρ¬ 
θρου 22 του Ν. 2362/95 (Περί δημοσίου λογιστικού) και 
για τον λόγο αυτό δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Δεκεμβρίου 2000 

Ο ΥΠΟΥΡΓΟΣ 

ΑΝ. ΓΙΑΝΝΙΤΣΗΣ 


Αριθ. Α/77023/5376 (7) 

Οικονομική ενίσχυση των οδηγών επιβατικών αυτοκινή¬ 
των δημόσιας χρήσης για τις γιορτές των Χριστουγέν¬ 
νων και του Νέου Έτους. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 33 της παρ. 1 του Ν. Δ/τος 
3334/1955, των άρθρων 15 των Π.Δ/των 243/1987 και 
244/1987 (104/Α'), του άρθρου 8 του Ν. 3076/1954 καθώς 
και του άρθρου 3 του Α. Ν. 4/1967 και αποσκοπούντες στην 
κατά τις γιορτές των Χριστουγέννων 2000 οικονομική ενί¬ 
σχυση των οδηγών των Ε.Δ.Χ. αυτοκινήτων με ή χωρίς με¬ 
τρητή. 

2. Τις διατάξεις του άρθρου 29/Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α/137) όπως προστέ¬ 
θηκε το άρθρο αυτό με το άρθρο 27 του Ν. 2081/1992 
(Α'/154). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Για το χρονικό διάστημα από 20.12.2000 έως 7.1.2001 
σε κάθε περίπτωση μίσθωσης επιβατικού αυτοκινήτου 
δημόσιας χρήσης με ή χωρίς μετρητή σε ολόκληρη τη 
χώρα να καταβάλλεται από τον μισθωτή στον οδηγό του 
αυτοκινήτου ποσόν 250 δρχ. παραπάνω από ότι γράφει ο 
μετρητής ή για κάθε διαδρομή του αυτοκινήτου κατά πε¬ 
ρίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2000 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

□ 

Αριθ. 27098/Ε (8) 

Συγκρότηση Διοικητικού Συμβουλίου της Ανώνυμης Εται¬ 
ρείας με την επωνυμία «Αθηναϊκό Πρακτορείο Ειδή¬ 
σεων ΑΈ». 

Ο ΥΦΥΠΟΥΡΓΟΣ ΤΎΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 «Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
αρμοδιοτήτων του» (ΦΕΚ 116Α). 

2. Τις διατάξεις του άρθρου 8 του Π.Δ. 150/94 «ίδρυση 
και καταστατικό της Ανώνυμης Εταιρείας «Αθηναϊκό Πρα¬ 
κτορείο Ειδήσεων ΑΈ.» (ΦΕΚ 101 Α). 

3. Τηναριθμ. Πρωτ. 9234/1/26.4.2000 απόφαση καθορι¬ 
σμού αρμοδιοτήτων του Υφυπουργού Τύπου και Μέσων 
Μαζικής Ενημέρωσης Τηλέμαχου Χυτήρη. 

4. Το αρ. 1338/1.11.200 έγγραφο της Ε.Σ.Η.Ε.Α. 

5. Το αρ. 104/8.11.2000 έγγραφο της ΕΙΗΕΑ. 

6. Το αρ. 10365/15.11.2000 έγγραφο της ΕΣΗΕΜΘ. 

7. Το από 28.11.2000 Πρακτικό εκλογής εκπροσώπου 
των εργαζομένων στο Δ.Σ. του ΑΠΕ. 

8. Την αρ.26340/Ε/21.12.1999 Υπουργική Απόφαση 
ΦΕΚ 2200/Β/22.12.1999 

Ανανέωση θητείας του Γενικού Διευθυντή της ΑΈ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΑΘΗΝΑΪΚΟ ΠΡΑΚΤΟΡΕΙΟ Α.Ε.», αποφασίζουμε: 

Ορίζουμε το Διοικητικό Συμβούλιο (Δ.Σ.) της Ανώνυμης 
Εταιρείας «ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε.» 
που συγκροτείται ως εξής: 

1) Ανδρέας Χριστοδουλίδης, Δημοσιογράφος-Επικοι- 
νωνιολόγος, Γενικός Διευθυντής του ΑΠΕ, ως Πρόεδρος. 

2) Βασίλειος Νικολόπουλος-Δημοσιογράφος, ως μέ¬ 
λος. 

3) Κωνσταντίνος Τσατσαρώνης-Δημοσιογράφος, ως 
μέλος. 

4) Χρήστος Κυρίτσης, εκπρόσωπος της Ε.Σ.Η.Ε.Α. 

5) Άγγελος Κολοκοτρώνης, εκπρόσωπος της 
Ε.Σ.Η.Ε.Μ.Θ., ως μέλος 


6) Γιώργος Αϊδίνης, εκπρόσωπος της Ε.Ι.Η.Ε.Α. ως μέ¬ 
λος. 

7) Μιχαήλ Ψύλλος, εκπρόσωπος των εργαζομένων στο 
Δ.Σ. της Εταιρείας. 

Η θητεία του Προέδρου και των μελών του Δ.Σ. είναι 
τριετής και αρχίζει από την λήξη της προηγούμενης θη¬ 
τείας τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 

Ο ΥΦΥΠΟΥΡΓΟΣ 

ΤΗΛΕΜΑΧΟΣ ΧΥΤΗΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




